**ПРИВРЕДНО ДРУШТВО**

**„СЛОБОДНА ЗОНА БЕОГРАД 2015“ Д.О.О.**

**Краљице Марије 1, Београд**

**П Р А В И Л Н И К**

**О БЛИЖЕМ УРЕЂИВАЊУ ПОСТУПКА ЈАВНЕ НАБАВКЕ ПРИВРЕДНОГ ДРУШТВА „СЛОБОДНА ЗОНА БЕОГРАД 2015“ Д.О.О.**

**јануар 2021. године**

На основу члана 49. став 2. Закона о јавним набавкама („Службени гласник РС”, број 91/2019), директор Привредног друштва „Слободна зона Београд 2015“ д.о.о. дана 08.01.2021. године, доноси

**ПРАВИЛНИК**

**о ближем уређивању поступка јавне набавке у привредном друштву „Слободна зона Београд 2015“ д.о.о.**

# Предмет уређивања

**Члан 1.**

Овим правилником ближе се уређује начин планирања набавки, спровођење поступака јавних набавки и праћења извршења уговора о јавној набавци привредног друштва „Слободна зона Београд 2015“ д.о.о.

Правилником се уређује начин обављања послова јавних набавки у складу са законом којим се уређују јавне набавке (у даљем тексту: **Закон**), а нарочито се уређује начин планирања набавки (критеријуми, правила и начин одређивања предмета јавне набавке и процењене вредности, начин испитивања и истраживања тржишта), одговорност за планирање, циљеви поступка јавне набавке, начин извршавања обавеза из поступка, начин обезбеђивања конкуренције, спровођење и контрола јавних набавки, начин праћења извршења уговора о јавној набавци.

# Основне одредбе

**Члан 2.**

Примена

Овај правилник је намењен свим запосленим у привредном друштву „Слободна зона Београд 2015“ д.о.о. које су, у складу са важећом регулативом и унутрашњим општим актима, укључени у планирање набавки, спровођење поступака јавних набавки, извршење уговора и контролу јавних набавки.

Запослени који учествују у поступцима јавних набавки дужни су да поступају у складу са законским, подзаконским и општим актима друштва, као и да се придржавају поступка утврђеног овим Правилником.

Како привредно друштво „Слободна зона Београд 2015“ д.о.о. има мали број запослених (1) јавне набавке ће спроводити путем другог наручиоца, односно Службе за централизоване јавне набавке и контролу набавки.

**Члан 3.**

Појмови

**Наручилац** – „Слободна зона Београд 2015“ д.о.о.

**Други наручилац:** Служба за централизоване јавне набавке и контролу набавки који спроводи поступак јавне набавке на основу захтева привредног друштва.

**Јавном набавком** сматра се прибављање добара или услуга или уступање извођења радова, у складу са прописима којима се уређују јавне набавке и овим правилником.

**Набавка која је изузета од примене Закона** је набавка предмета набавке, који је такође потребан за обављање делатности привредног друштва „Слободна зона Београд 2015“ д.о.о., а на коју се примењују одредбе чл 27. Закона.

**Послови јавних набавки** су: планирање јавне набавке; спровођење поступка јавне набавке, праћење извршења јавне набавке; сви други послови који су повезани са поступком јавне набавке.

**План јавних набавки** - годишњи план јавних набавки који садржи податке о предметима јавне набавке, CPV ознакама, процењеним вредностима, врстама поступака и оквирним роковима за покретање поступака;

**Понуђач** је лице које у поступку јавне набавке понуди добра, пружање услуга или извођење радова;

**Привредни субјект** - свако лице или група лица, које на тржишту нуди добра, услуге или радове;

**Добављач** је понуђач са којим је закључен оквирни споразум или уговор о јавној набавци;

**Уговор о јавној набавци** је теретни уговор закључен у писаној или електронској форми између једног или више понуђача и једног или више наручилаца, који за предмет има набавку добара, пружање услуга или извођење радова.

**Портал јавних набавки** - јединствени информациони систем на којем се припремају и објављују планови јавних набавки; припремају и објављују огласи о јавним набавкама и документација о набавци; одвија целокупан поступак јавне набавке укључујући електронско подношење понуда и пријава; врши комуникација између наручиоца и привредних субјеката, односно кандидата и понуђача; креирају и објављују одлуке у поступку и обавештења о закљученим уговорима и изменама уговора и обављају остале активности у складу са чланом 183. ЗЈН-а;

**Захтев за набавку:** интерни захтев за покретање поступка набавке;

**Уговор о јавној набавци** (у даљем тексту: **уговор**) се закључује након спроведеног отвореног и рестриктивног поступка, а може да се закључи и након спроведеног квалификационог поступка, преговарачког поступка са објављивањем позива за подношење понуда, преговарачког поступка без објављивања позива за подношење понуда, конкурентног дијалога, конкурса за дизајн, ако су за то испуњени Законом прописани услови.

**Члан 4.**

Циљеви правилника

Циљ Правилника је да се набавке спроводе у складу са Законом, да се обезбеди једнакост, конкуренција и заштита понуђача од било ког вида дискриминације, да се обезбеди благовремено прибављање добара, услуга и радова уз најниже трошкове и у складу са објективним потребама Привредног друштва „Слободна зона Београд 2015“ дoo.

Општи циљеви овог правилника су:

* 1. јасно и прецизно уређивање и усклађивање обављања свих послова јавних набавки, а нарочито планирања, спровођења поступка и праћења извршења уговора о јавним набавкама;
	2. утврђивање обавезе писане комуникације у поступку јавне набавке и у вези са обављањем послова јавних набавки;
	3. евидентирање свих радњи и аката током планирања, спровођења поступка и извршења уговора о јавним набавкама;
	4. уређивање овлашћења и одговорности у свим фазама јавних набавки;
	5. контрола планирања, спровођења поступка и извршења јавних набавки;
	6. дефинисање општих мера за спречавање корупције у јавним набавкама.

# Начин планирања набавки

**Члан 5.**

Правилникoм се уређују поступак планирања набавки, рокови израде и доношења плана јавних набавки и измена плана јавних набавки, овлашћења и одговорност лица која учествују у планирању, као и друга питања од значаја за поступак планирања набавки.

Наручилац је дужан да за набавке на које се Закон односи, донесе годишњи план јавних набавки (у наставку означен као: **План јавних набавки**).

План јавних набавки садржи обавезне елементе одређене Законом и подзаконским актом, мора бити усаглашен са Програмом пословања друштва и припрема се паралелно са припремом Програма пословања, односно Финансијским планом.

**Члан 6.**

План јавних набавки доноси се на годишњем нивоу и садржи обавезне елементе одређене Законом и подзаконским актом.

План јавних набавки доноси директор Привредног друштва „Слободна зона Београд 2015“ д.о.о. поштујући правила о његовом сачињавању и објављивању на Порталу јавних набавки која су прописана Законом и подзаконским актом.

Скупштина друштва даје сагласност на годишњи План јавних набавки као део Програма пословања за наредну годину, а најкасније до 31. децембра текуће године.

Обавеза Привредног друштва „Слободна зона Београд 2015“ д.о.о. је да израђен и усвојен План јавних набавки објави електронским путем на Порталу јавних набавки и на својој интернет страници у року од 10 дана од његовог доношења.

Процењена вредност јавне набавке за сваку позицију у Плану јавних набавки неће бити објављена, као и други подаци из Плана јавних набавки који представљају пословну тајну у смислу закона којим се ypeђyje заштита пословне тајне или тајни податак у смислу закона којим се ypeђyje тајност података.

На измене и допуне плана набавки примењују се правила за доношење плана набавки.

**Критеријуми за планирање набавки**

**Члан 7.**

Критеријуми који се примењују за планирање сваке набавке су:

1. да ли је предмет набавке у функцији обављања делатности и у складу са планираним циљевима који су дефинисани у релевантним документима (прописи, стандарди, годишњи програми пословања, усвојене стратегије и акциони планови...)
2. да ли техничке спецификације и количине одређеног предмета набавке одговарају стварним потребама Привредног друштва „Слободна зона Београд 2015“ д.о.о.;
3. да ли је процењена вредност набавке одговарајућа с обзиром на циљеве набавке, а имајући у виду техничке спецификације, неопходне количине и стање на тржишту (цена и остали услови набавке);
4. да ли набавка има за последицу стварање додатних трошкова, колика је висина и каква је природа тих трошкова и да ли је као таква исплатива;
5. да ли постоје друга могућа решења за задовољавање исте потребе и које су предности и недостаци тих решења у односу на постојеће;
6. стање на залихама, односно праћење и анализа показатеља у вези са потрошњом добара (дневно, месечно, квартално, годишње и сл);
7. прикупљање и анализа постојећих информација и база података о добављачима и закљученим уговорима;
8. праћење и поређење трошкова одржавања и коришћења постојеће опреме у односу на трошкове нове опреме, исплативост инвестиције, исплативост ремонта постојеће опреме и сл;
9. трошкови животног циклуса предмета јавне набавке (трошак набавке, трошкови употребе и одржавања, као и трошкови одлагања након употребе);
10. ризици и трошкови у случају неспровођења поступка набавке, као и трошкови алтернативних решења.

**Начин исказивања потреба, провера исказаних потреба и утврђивање стварних потреба предмета набавке**

**Члан 8.**

Испитивање тржишта се спроводи у сарадњи са Службом за централизоване јавне набавке и контролу набавки.

У поступку планирања набавки, односно пре спровођења поступка набавке, спроводи се испитивање и истраживање тржишта за сваки појединачни предмет набавке у циљу прикупљања релевантних података за припрему поступка набавке и одређивање процењене вредности јавне набавке, и то нарочито податке о предмету набавке (добра, услуге или радови) који се нуди на тржишту и карактеристикама предмета набавке, oпсегy цена предмета набавке, потенцијалним понуђачима, степену развијености тржишта, праћењу квалитета предмета набавке, периоду гаранције, начину и трошковима одржавања, роковима испоруке, важећим прописима и стандардима, и другим информацијама битним за обезбеђивање ефикасности и ефективности у поступку прибављања предмета набавке.

Стварне потребе за добрима, услугама и радовима које треба набавити, одређују се у складу са критеријумима за планирање набавки из члана 7. овог Правилника.

Као резултат испитивања и истраживања тржишта које се спроводи у сарадњи са Службом за централизоване јавне набавке и контролу набавки одређују се техничке спецификације предмета набавке у складу са ЗЈН-ом и критеријумима за планирање набавки, тако да се предмет набавке опише и квантификује на једноставан, јасан, објективан, разумљив и логично структуиран начин.

Предмет набавке се одређује на начин да представља техничку, технолошку, функционалну и друry објективно одредиву целину. Процењена вредност предмета јавне набавке мора да буде објективна, заснована на спроведеном испитивању и истраживању тржишта предмета јавне набавке, које укључује проверу цене, квалитета, периода гаранције, одржавања и сл. и мора да буде валидна у време покретања поступка набавке.

Одређивање процењене вредности предмета јавне набавке не може да се врши на начин који има за циљ избегавање примене Закона, нити у том циљу може да се врши подела предмета јавне набавке на више набавки.

**Правила и начин одређивања предмета набавке и техничких спецификација предмета набавке**

**Члан 9.**

Предмет набавке су добра, услуге или радови који су одређени у складу са Законом и Општим речником набавки.

Техничким спецификацијама се предмет набавке одређује у складу са Законом и критеријумима за планирање набавки, тако да се предмет набавке опише на једноставан, јасан, објективан, разумљив и логично структуиран начин.

**Правила и начин одређивања процењене вредности јавне набавке**

**Члан 10.**

Поступак испитивања и истраживања тржишта спроводи други наручилац, односно Служба за централизоване јавне набавке и контролу набавке, а на начин да се процењена вредност јавне набавке одређује у складу са техничким спецификацијама утврђеног предмета набавке и утврђеним количинама, а као резултат претходног искуства у набавци конкретног предмета набавке и спроведеног истраживања тржишта.

Процењена вредност јавне набавке исказује се и у динарима, без пореза на додату вредност.

Процењена вредност јавне набавке обухвата укупни плативи износ понуђача без ПДВ-а.

Процењена вредност јавне набавке мора бити заснована на спроведеном испитивању, истраживању тржишта предмета јавне набавке, које укључује проверу цене, квалитета, периода гаранције, одржавања и сл. и мора бити валидна у време покретања поступка.

Вредност јавне набавке не може се проценити на начин да се избегне отворени или рестриктивни поступак, односно примена Закона.

Приликом одређивања процењене вредности јавне набавке не може се одређивати процењена вредност јавне набавке, нити се може делити истоврсна јавна набавка на више набавки с намером избегавања примене Закона или правила oдређивања врсте поступка у односу на процењену вредност јавне набавке. Истоврсна јавна набавка је набавка која има исту или сличну намену, при чему исти понуђачи у односу на природу делатности коју обављају могу да је испуне.

**Регистрација на Порталу**

**Члан 11.**

Директор привредног друштва именује лице одговорно регистрацију, унос и измену података Привредног друштва „Слободна зона Београд 2015“ д.о.о. као наручиоца на Порталу, а које уједно и координира поступак јаване набавке са Службом за централизоване јавне набавке и контролу набавки.

**Одређивање одговарајуће врсте поступка јавне набавке и утврђивање истоврсности добара, услуга и радова**

**Члан 12.**

Лице одговорно за координацију поступка јавне набавке са Службом за централизоване јавне набавке и контролу набавки, након утврђивања списка свих предмета јавних набавки, предузима кораке у циљу спровођења јавне набавке преко другог наручиоца, на начин којим ће се одредити врста поступка јавне набавке.

# Начин одређивања периода на који се уговор о јавној набавци закључује

**Члан 13.**

Служба за централизоване јавне набавке и контролу набавки одређују период на који се уговор о јавној набавци закључује, у складу са важећим прописима.

# Одређивање динамике покретања поступка јавне набавке

**Члан 14.**

Динамику покретања поступака јавних набавки одређује Служба за централизоване јавне набавке и контролу набавки, у складу са претходно дефинисаним оквирним датумима закључења уговора, а имајући у виду врсту поступка јавне набавке који се спроводи за сваки предмет набавке, објективне рокове за припрему и достављање понуда, као и прописане рокове за захтев за заштиту права.

# Израда и доношење плана јавних набавки

**Члан 15.**

Годишњи план јавних набавки припрема се приликом израде годишњег програма пословања Привредног друштва „Слободна зона Београд 2015“ д.о.о.

План јавних набавки садржи: редни број јавне набавке, предмет јавне набавке и CPV ознаку, процењену вредност јавне набавке, врсту поступка јавне набавке и оквирно време покретања поступка јавне набавке.

Директор разматра усаглашеност нацрта плана јавних набавки са расположивим средствима из нацрта финансијског плана.

**Члан 16.**

Одговорно лице, тј. директор друштва доноси годишњи план јавних набавки.

Скупштина друштва даје сагласност на годишњи план јавних набавки као део Програма пословања за наредну годину.

**Члан 17.**

Лице одговорно унос података на Портал јавних набавки у року од 10 дана од дана доношења Плана јавних набавки у одговарајућој форми уноси и објављује План јавних набавки на Порталу јавних набавки и на интернет страници привредног друштва.

**Члан 18.**

 Измене и допуне Плана јавних набавки доносе се у поступку који је прописан за доношење плана јавних набавки и лице одговорно за унос података на Портал јавних набавки их објављује на Порталу јавних набавки и интернет страници привредног друштва у року од десет дана од дана доношења.

 Изменом и допуном Плана јавних набавки сматра се измена у погледу повећања процењене вредности јавне набавке за више од 10%, измене предмета јавне набавке, односно планирања нове јавне набавке.

# Циљеви поступка јавне набавке

**Члан 19.**

У поступку јавне набавке морају бити остварени циљеви поступка јавне набавке, који се односе на:

1. целисходност и оправданост јавне набавке – прибављање добара, услуга или радова одговарајућег квалитета и потребних количина, за задовољавање стварних потреба наручиоца на ефикасан, економичан и ефективан начин;
2. економично и ефикасно трошење јавних средстава – принцип „вредност за новац“, односно прибављање добара, услуга или радова одговарајућег квалитета по најповољнијој цени;
3. ефективност (успешност) – степен до кога су постигнути постављени циљеви, као и однос између планираних и остварених ефеката одређене набавке;
4. транспарентно трошење јавних средстава;
5. обезбеђивање конкуренције и једнак положај свих понуђача у поступку јавне набавке;
6. заштиту животне средине и обезбеђивање енергетске ефикасности;
7. благовремено и ефикасно спровођење поступка јавне набавке за потребе несметаног одвијања процеса рада наручиоца и благовременог задовољавања потреба осталих корисника.

# Достављање, пријем и комуникација у пословима јавних набавки

**Члан 20.**

Достављање, пријем, кретање и евидентирање понуда, пријава и других докумената у вези са поступком набавке и обављањем послова набавки (планирање, спровођење поступка и праћење извршења уговора о набавци), обавља Служба за централизоване јавне набавке и контролу набавки.

# Спровођење поступка јавне набавке

**Члан 21.**

Јавне набавке спроводе се преко другог наручиоца, односно Службе за централизоване јавне набавке и контролу набавки а у складу са одредбама Закона о јавним набавкама и другим прописима.

# Набавке на које се закон не примењује

**Члан 22.**

Набавке на које се закон не примењује одређене су Законом.

Поступак набавке на које се закон не примењује спроводи се у складу са начелима Закона.

Приликом спровођења поступка набавке на које се закон не примењује, лице одговорно за спровођење поступка набавке дужно је да спречи постојање сукоба интереса, да обезбеди конкуренцију и да уговорена цена не буде већа од упоредиве тржишне цене.

На поступке спровођења набавки на које се закон не примењује примењиваће се начела из ЗЈН, а како би се обезбедило испитивање тржишта, конкурентност, економичност и ефикасност и др. Примена поступака набавке на које се закон не примењује може бити уз потребна одступања и прилагођавања потребама наручиоца, а у циљу поступања у складу са основним начелима Закона.

У поступку набавке на које се Закон не примењује, се уместо закључења уговора о набавци, најповољнијем понуђачу може издати наруџбеница.

# Завршна одредба

**Члан 23.**

Овај Правилник ступа на снагу даном доношења.